open-index/open-wikipedia-markdown huggingface dataset:
Eil Triumvirelezh

Goude drouklazh Caesar da Idoù Meurzh (a oa d'ar 15 a viz Meurzh 44 kent JK) ec'h adkrogas ar brezel diabarzh e Roma.
An **eil triumvirelezh** (gwelout ar pennad Triumvirelezh kentañ) a zo un emglev politikel etre Marcus Antonius (Mark Anton), konsul er bloavezh -44, ha letanant kozh da g-Caesar, Lepidus (Lepid), mestr kozh war varc'hegiezh Caesar, hag Octavius (Oktav), a vo an impalaer Augustus, niz hag advab da g-Caius Julius Caesar.

## An emglev
Siellet eo an emglev-mañ evit 5 bloaz e Bologna e miz Du 43 kent JK diwar lusk Antonius ha Lepidus. An emglev a ziskouez unaniezh diskennidi bolitikel Caesar a-dal d'ar Sened roman ha d'ar republikaned, dalc'hidi muntrerien an diktatour.

E-kerzh diviz Bologna e voe rannet gouarnamant ar proviñsoù hag al lejionoù etrezo. Afrika, Sikilia ha Sardigna mui 20 lejion a rastell Octavius. Galia vlevek, Galia Cisalpina hag 20 lejion a resevo Antonius. Lepidus a gemero Galia Narbonensis, proviñsoù Iberia ha 3 lejion. Chom a ra Italia dirann.

Embannet e vez ivez gant an driumvirelourien roll o ennebourien, a zo o madoù lamet diouto, hag a c'hell bout lakaet d'ar marv hep bout barnet. Hervez skouer Sylla e reont heskinerezhioù spontus a zo Cicero o gouzañver brudetañ. Embannet e voe ur roll kentañ hag un eil da c'houde gant 300 aberzhed en holl, da lavaret eo 150 marc'heg ha 150 senadourien. Gwenn pennañ an driumvirelourien a oa ar Sened.

Kontrol d'an driumvirelezh kentañ, a oa un emglev kuzh, eo bet embannet en un doare ofisiel gant ul lezenn : lezenn Titia mouezhiet gant ar c'hComitia d'an 13 a viz Du -43. Roet e vez galloudoù dreistordinal d'an driumvirelourien (ar gwir da envel ar vagistrated, da ren al lejionoù...).

Trec'h eo an driumvirelourien war ar republikaned e-kerzh emgann Philippoi e -42. Roet e vez da vMarcus Antonius proviñsoù ar Reter. E 41 ha 40 kent JK eo ken tenn an traoù etre Octavius ha breur Marcus Antonius ma tegasont brezel Perugia a lak Octavius da gemer Galia a-bezh. Neoazh e chom an driumvirelourien kevredidi peogwir n'eo ket bet trec'het Sextus Pompeius, hag a zo e Sikilia, c'hoazh.

## Dibenn an emglev
E 37 kent JK e voe kendalc'het gant an driumvirelezh evit pemp bloaz all.

War-lerc'h ma oa bet dilammet Sextus Pompeius ha lakaet Lepidus a-gostez e -36 eo echu gant an emglev e -32 ha den ebet ne fell dezhañ adneveziñ anezhañ.

Edo Antonius o chom en Egipt a oa he rouanez, Kleopatra, lakaet war an tron gant Caesar e-unan, dimezet gantañ. Hounnezh a felle dezhi disteraat Roma ha lakaat Aleksandria Egipt da gêr-benn ar bed kreizdouarel.

En un doare ampart-tre e lavare Octavius e oa difennour Roma a-enep da youl-sevel Kleopatra. Strakal a reas ar brezel etre an daou gevezer e -32. Trec'h e voe Octavius e-kerzh emgann Actium. En em zistrujañ a reas Antonius ha Kleopatra ha staget e voe Egipt ouzh an impalaerezh roman. Pa zistroas Octavius da Roma e voe roet dezhañ an titl a Augustus miret d'an doueed betek-henn ha sakramantet e voe e -27. Evit diskouez e oa echu gant ar brezel e lakaas da brennañ dorioù templ Janus. Aroueziañ a ra ren Augustus (27 kent JK – 14 goude JK) dibenn ar Republik ha deroù an Impalaeriezh.
Emgann Philippoi

**Emgann Philippoi** (miz Gwengolo – miz Here 42 kent JK) a zo anv daou emgann, an eil war-lerc'h egile, e plaenenn Philippoi e reter Makedonia, ma edo an daou driumvir Octavius ha Marcus Antonius o vrezeliañ ouzh ar republikaned Brutus ha Cassius. Trec'h e voe an driumvirien war ar republikaned. Gant ar faezhidigezh-se e voe echu d'ar Republik roman.
Rannvro Trnava

**Rannvro Trnava** (slovakeg : Trnavský kraj) a zo ur rann velestradurel e Slovakia lec'hiet e kornôg ar vro. 4 174,2 km² eo gorread ar Rannvro ha d'an 31 a viz Kerzu 2009 e oa 561 525 annezad enni (stankter : 135 annezad/km²). Trnava eo ar gêr-benn.

## Distrigoù
Rannet eo Rannvro Trnava e 7 distrig :
* Distrig Trnava 
* Distrig Dunajská Streda 
* Distrig Galanta 
* Distrig Hlohovec 
* Distrig Piešťany 
* Distrig Senica 
* Distrig Skalica

### Kêrioù

## Liamm diavaez
* Lec'hienn ofisiel ar Rannvro
Rannvro Žilina

**Rannvro Žilina** (slovakeg : Žilinský kraj) a zo unan eus eizh rannvro velestradurel Slovakia, lec'hiet e norzh ar vro. Žilina eo kêr-benn ar rannvro. 6 808,4 km² eo gorread ar rannvro ha d'an 31 a viz Kerzu 2009 e oa 697 502 annezad (stankter : 102 annezad/km²).

## Distrigoù
Rannet eo Rannvro Žilina en 11 distrig :
* Distrig Bytča
* Distrig Čadca
* Distrig Dolný Kubín
* Distrig Námestovo
* Distrig Liptovský Mikuláš
* Distrig Martin
* Distrig Ružomberok
* Distrig Tvrdošín
* Distrig Žilina

### Kêrioù

## Liamm diavaez
* Lec'hienn ofisiel Rannvro Žilina
Rannvro Trenčín

**Rannvro Trenčín** (slovakeg : Trenčiansky kraj) a zo ur rannvro velestradurel e Slovakia. Trenčín eo ar gêr-benn. 4501,9 km² eo gorread ar Rannvro ha d'an 31 a viz Kerzu 2008 e oa 599 859 annezad enni (stankter : 133 annezad/km²). Enni ez eus 274 kumun, 18 kêr en o zouez. 58 % eus poblañs a zo o chom e kêrioù. 

## Distrigoù
Rannet eo Rannvro Trenčín e nav distrig :
* Distrig Bánovce nad Bebravou 
* Distrig Ilava 
* Distrig Myjava 
* Distrig Nové Mesto nad Váhom 
* Distrig Partizánske 
* Distrig Považská Bystrica 
* Distrig Prievidza 
* Distrig Púchov 
* Distrig Trenčín

### Kêrioù
Emgann Actium

**Emgann Actium** a zo emgann diwezhañ brezel-diabarzh roman ar c'hentañ kantved kent JK.

D'an eil a viz Gwengolo 31 kent JK, e-pad ar brezel-diabarzh roman a ya war-lerc'h drouklazh Julius Caesar, e tegouezh un emgann-listri meur e-tal Actium e-kichen aodoù kornôg Gres, er c'hreisteiz da enez Corcyre (Korfou), etre ar pleg-mor Ambrakian ha mor Ionia. Eno e vrezelias nerzhioù Octavius ouzh morlu Marcus Antonius ha Kleopatra VII. Gant an emgann-mañ, ha trec'h Octavius, e voe echu d'ar brezel-diabarzh hag e teuas an trec'hour da vezañ an impalaer Augustus.

Abalamour d'e dalvoudegezh ha d'e efedoù e vez sellet outañ gant an istorourien evel unan eus emgannoù pouezusañ an Henamzer.
Langeland

**Langeland** zo unan eus inizi Danmark. 291 km² eo he gorread ha poblet eo gant 13 937 a dud (e 2007). Stag eo ouzh enez Fyn dre ur pont. Rudkøbing eo ar gêr bennañ.

## Liammoù diavaez
* Lec'hienn kumun Langeland
Luise von Baden (1811–1854)

**Meur a vaouez zo bet anvet [[Luise von Baden]].* 

**Luise Amelie Stephanie von Baden**, ganet d'ar 5 a viz Mezheven 1811 e Schwetzingen hag aet da anaon d'an 19 a viz Gouhere 1854 e Karlsruhe, a oa ur briñsez alaman eus Dugelezh-veur Baden ha merc'h henañ Karl Ludwig Friedrich von Baden ha Stéphanie de Beauharnais.

Dug-meur Baden e oa he zad, lezverc'h da Napoleone Buonaparte e oa he mamm, ha pemp bugel o doa bet. Merc'h-vihan e oa da Karl Ludwig von Baden ha da Amalie von Hessen-Darmstadt.

.

## Dimeziñ ha bugale
Dimezet e voe d'he c'henderv Gustav von Wasa, priñs eus Sveden, (1799 e Stockholm – 1877 e Pillnitz), diwezhatoc'h Gustaf Gustafsson von Holstein-Gottorp, mab da Gustav IV Adolf, roue Sveden, ha d'e bried Friederike Dorothea Baden (1781-1826), moereb da Luise, pa oa c'hoar d'he zad.

Daou vugel he doe:
* 1. Louis (1832–1832)
* 2. Carola von Wasa-Holstein-Gottorp (1833-1907) - a zimezas da Albert Iañ von Sachsen, Roue Sachsen.

## Pennadoù kar
*Luise von Baden
*Luise
Kosmas Praha

**Kosmas Praha** (e-tro 1045 e Zdice – 21 a viz Here 1125) a oa un den a-iliz, un istorour, ur skrivagner hag ur c'hronikour bohemiat bet ganet en ur familh uhel. Etre 1075 et 1081 e studias e Liège. Pa zistroas da Vohemia e timezas gant Božetěcha. Soñjal a rer e voe ganet ut mab, hag e teuas Kosmas da vezañ beleg. E 1086 e voe anvet Kosmas leveour iliz Praha. Gopret mat e voe, ha beajiñ en Europa a reas. 

Skrivañ a reas *Chronica Boemorum*, mammenn bennañ istor ar Slaved e Bohemia. Rannet eo e teir levrenn : 
* levrenn gentañ, echuet e 1119 : eus kroudigezh ar bed betek 1038. Enni e kont krouidigezh ar Stad tchek gant Slaved Bohemia e-tro ar bloavezh 600 ha krouidigezh rummad-roueed Přemyslided gant Přemysl hag e wreg Libuše,
* eil levrenn : 1038 – 1092, diwar-benn ren Břetislav Iañ ha hini Vratislav II
* trede lebrenn : 1092 – 1125 hag ar brezel diabarzh a voe da-heul marv Vratislav II. Echuiñ a ra al levrenn gant ren Vladislav Iañ, e 1125, ar bloavezh ma varvas Kosmas.

## Liammoù diavaez
* ''Chronica Boëmorum'' e lec'hienn *Monumenta Germaniae Historica*
* Buhez Kosmas (e tchekeg)
Rannvro Nitra

**Rannvro Nitra** (slovakeg: *Nitriansky kraj*) a zo ur rannvro velestradurel e Slovakia. Nitra eo ar gêr-benn. 6 343,4 km² eo gorread ar Rannvro ha d'an 31 a viz Kerzu 2008 e oa 706 375 annezad enni (stankter : 111 annezad/km²). Enni ez eus 350 kumun (15 kêr en o zouez).

## Distrigoù
 
Rannet eo Rannvro Nitra e 7 distrig :
* Distrig Komárno 
* Distrig Levice 
* Distrig Nitra 
* Distrig Nové Zámky 
* Distrig Topoľčany 
* Distrig Šaľa 
* Distrig Zlaté Moravce

### Kêrioù

## Liamm diavaez
* Lec'hienn ofisiel Rannvro Nitra
Emgann Thapsus

**Emgann Thapsus** a c'hoarvezas d'ar 6 a viz C'hwevrer 46 kent JK, e-pad brezel-diabarzh Roma etre an *optimates* hag ar *populares*, e-tal Thapsus en Afrika (Ras Dimas hiziv an deiz, e Tunizia). Arme an tu mirour (an *optimates*), renet gant Metellus Scipio, hag e gevredad Juba Iañ a Numidia, a vrezelias ouzh nerzhioù Julius Caesar. Trec'h e voe lu Caesar war ar republikaned virour. A-drugarez d'an trec'h-mañ e tostaas c'hoazh Caesar ouzh ar galloud diharz.

War-lerc'h an emgann e kendalc'has Caesar gant e hent war-zu Utica e-lec'h m'en em zistrujas unan eus e enebourien ziwezhañ, Cato ar Yaouankañ, o klevet keloù eus faezhidigezh e vignoned, hag eus marv Metellus Scipio en emgann.
Ideologiezh

Un **ideologiezh** a zo ur strollad mennozhioù kenaozet diwar-benn an armerzh, ar politikerezh, ar gevredigezh, hag a zo o fal mirout ar sistem a-vremañ (ideologiezhioù mirour), cheñch anezhañ (pazenn-ha-pazenn pe a-daol-trumm: ideologiezhioù adreizhañ), pe adsevel ur sistem kozh (ideologiezhioù kilstourm).

Alies ez eus div gevrenn en un ideologiezh : ur skeudennadur eus ar sistem, hag ur programm obererezhioù. Gant an hini gentañ e vez sellet ouzh ar bed, ouzh ar wirionez, en un doare resis, gant harp pennaennoù filozofel. Keñveriet e vez ar sell-se gant sell un ideologiezh all. Pal an eil gevrenn eo tostaat ar sistem gwir ouzh ar sistem mennet pe ijinet.

Un ideologiezh a zo gant a bep seurt strolladoù eus ar gevredigezh, ha ma vefe ur strollad sokial, un aozadur, ur strollad politikel, un emsav sokial, un emsav relijiel pe un emsav sevenadurel.
 
Heñvel ouzh meizad ar *Weltanschauung* ("sell war ar bed" en alamaneg) eo an ideologiezh, nemet e vez implijet an ideologiezh evit strolladoù, sevenadurezhioù pe sevenadurioù a-bezh, ha n'eo ket hiniennoù nemetken.
Anna Leonowens

**Anna Leonowens** (26 a viz Du 1831–19 a viz Genver 1915) a oa ur Saozez eus Indez, ur skrivagnerez, kelennerez, anavezet evel ur vaouez hag a gelennas saozneg e-pad pemp bloaz e lez roue Siam (Tailand a hiziv) e-kreiz an XIXvet kantved.

En 1862 e voe karget gant roue Siam, ar roue Mongkut (Rama IV), da gelenn saozneg da wragez ha bugale ha dreist-holl ar priñs Chulalongkorn, 11 vloaz neuze, a vo roue hag anvet neuze Rama&nbsp;V.

E 1867 ec'h eas da Nova Scotia, da Ganada, da chom. Diazezañ a reas skol an arzoù (Nova Scotia College of Art and Design) eno. Mont a reas da v-Montréal en 1886. Eno e varvas en 1915 ha beziet e voe er cimetière Mont-Royal.

## Goude he marv
En 1943 e voe embannet ar romant *Anna and the King of Siam* gant ar romantourez stadunanat Margaret Landon , savet diwar skridoù Anna Leonowens. Diwar ar romant-se ez eus bet savet filmoù ha fentc'hoariganoù.

## Oberennoù
Daou levr:
**The English Governess at the Siamese Court* 
**The Romance of the Harem*
Hana Soukupová

**Hana Soukupová** (18 a viz Kerzu 1985 e Karlovy Vary, Tchekoslovakia, Republik Tchek hiziv an deiz) zo un dougerez-dilhad tchek.
D'an oad a 13 vloaz e krogas gant ar vicher e Praha. Unan eus an nebeud merc'hed tchek deuet da vezañ *top model* eo, gant Karolína Kurková hag Eva Herzigova. 

Hana Soukupová he deus douget dilhad Gucci, Bvlgari, Escada, Balenciaga, Max Mara, Tse, Dior, Jill Stuart, Carolina Herrera, H&M, Victoria's Secret ha Versace.
E New York emañ o chom. Asambles gant he gwaz he deus krouet an diskouezva *The Aaron Gallery* e 2010.

## Liammoù diavaez
* ''The Aaron Gallery''
* ''Fashion Model Directory''
Zdice

**Zdice** (alamaneg Zditz, pe Zdic) a zo ur gêr er Republik Tchek, e Rannvro Kreiz Bohemia e Distrig Beroun. E 2006 e oa 3 934 annezad enni.

## Liamm diavaez
* Lec'hienn ofisiel kêr Zdice
Emgann Pharsalus

**Emgann Pharsalus** a zegouezas e Thessalia, e-tal kêr Pharsalus, d'an 9 a viz Eost 48 kent JK, war-lerc'h an dTriumvirelezh kentañ, e-pad ar brezel diabarzh roman a enebas Caesar ouzh Pompeius. O vezañ trec'h war e enebourien daoust dezho bout niverusoc'h egetañ e kemeras Caesar an tu kreñv warno da vat.

Dav e oa da bPompeius tec'hout kuit betek Egipt e-lec'h ma voe drouklazhet, tra ma'z eas Metellus Scipio ha Cato Utika da Afrika da glask adsevel un arme. Cicero, ha n'en doa ket kemeret perzh en emgann, ha Marcus Junius Brutus en em zaskoras da gCaesar.

Kendalc'h a reas hennezh ar stourm en Afrika da neuze.
-31

723 *Ab Urbe Condita* = 31 kent J.-K.

## Darvoudoù

### Europa

#### Republik roman
* Koñsuled : Caius Caesar Divi Octavius III & Marcus Valerius Messalla Corvinus

#### Gres
* 2 a viz Gwengolo: en Emgann Actium (war vor) e voe trec'het Marcus Antonius gant Octavius.

### Afrika

#### Ejipt
* Faraoned : Ptolemaios XV *Caesarion* & Kleopatra

### Reter-Nesañ

#### Judea
* Herodez Veur

### Azia

## Arzoù, Skridoù, ha Teknikoù

## Relijionoù

## Ganedigezhioù -31

## Marvioù -31
Dita Von Teese

**Dita Von Teese**, ganet d'an 28 a viz Gwengolo 1972 e Rochester (Michigan), SUA, zo un emziwiskerez stadunanat, hag aktourez. Brudet eo dre ma c'hoari emwiskañ e doare ar bloavezhioù 1940 e filmoù Hollywood, awenet gant tud evel Betty Grable, ha Bettie Page.
Jean-Paul Alègre

**Jean-Paul Alègre** a zo ur skrivagner dramaour gall ganet e 1951.

Abaoe meur a goulzad, hag hervez stadegoù ar Fédération nationale des compagnies de théâtre et d’animation, unan eus ar skrivagnerien vev ar c'hoarietañ e Bro-C'hall.

Troet eo bet e skridoù en un ugent yezh bennak (saozneg, japaneg, ruseg, arabeg, gresianeg, spagnoleg, brezhoneg...) ha kavet e vezont e tregont bro. Prezidant ar "Centre des Bords de Marne au Perreux" eo.

## Embannadur
E holl bezhioù-c'hoari zo embannet en ti-embann "Éditions de l'Avant-Scène" hag e ti "Lansman Éditeur".
"La Ballade des planches" zo unan eus e destennoù. Un dastum a meur a bezhioù berr hag a vez oc'h en em c'houlennata war bed ar c'hoariva. Kejet 'vez gant komedianed o prientiñ an traoù diwezhañ a-raok un abadenn, re all hag a vez o pleustriñ gant ul leurenner strizh-tre, ha re all c'hoazh hag a vesk ar wirionez gant burzhud ar c'hoariva … Unangomzoù a zo ivez : ar "complainte du tube de fond de teint", kan paotr al luc'hvanner… embannet eo bet an destenn-mañ e 1996 ha c'hoariet eo bet meur a-wech abaoe… Troet ha c'hoariet ez eus bet lod eus ar pezhioù bihan-se e brezhoneg gant Strollad Kallag evit an arvest anvet "Tro d'ar jeu".

## Prizioù
Resevet en deus ar "Prix de Lyon des Auteurs de Théâtre" evit *Lettres croisées*, e 2003, ha roet eo bet dezhañ ar "Prix Emile Augier" gant an Académie française, evit *Agnès Belladone*, e 2004, ur priz hag a drugareka evit un oberenn drama.

Un toullad eus e destennoù a zo adimplijet el levrioù skol ha graet ez eus bet meur a studiadenn Skol-Veur diwar e benn.

Jean-Paul Alègre a zo oberiant ivez e buhez ar c'hoariva, dre ma 'z eo Prezidant ar Centre des bords de Marne, leurenn kendivizet, kemplezh sevenadurel vras eus Reter Pariz. Dilennet eo bet da brezidant an EAT (Ecrivains Associés du Théâtre) e miz Even 2006 hag addilennet e miz Even 2009. Dilennet eo bet ivez, d'ar 17 a vie Even 2010, merour c'hoariva ar SACD (Société des Auteurs et Compositeurs Dramatiques).

Jean-Paul Alègre a zo "chevalier dans l'ordre des Arts et Lettres". Ministr ar sevenadur, Renaud Donnedieu de Vabres eo en deus roet dezhañ arouezioù ar priz-mañ.
Jorj Iañ

**Jorj I**, pe **Jord I**, zo bet anv meur a zen, roue pe briñs :
## 
* Jorj I Jorjia (1014–1027), roue Jorjia

## 
* Jorj I Rusia, (c. 1099–1157)

## 
* Jorj I Bulgaria (1280–1292)
* Jorj I Halych (c. 1252–1308)

## 
*Jorj I Baden (1433-1484), margrav Baden hag eskob Metz

## 
* Jorj I Brandenburg-Ansbach (1484-1543), lesanvet *an Deol*, markgrav Brandenburg-Ansbach, markgrav Brandenburg-Bayreuth ( 1536 -1543).
* Jorj I Wurtemberg (1498-1558), kont Montbéliard ( 1514 - 1558).
* Jorge I de Pomerania (1523–1531)
* Jorj I, Landgrav Hessen-Darmstadt (1547–1596)

## 
* Jorj I Rákóczi (1591–1648), priñs Transilvania

## 
* Jorj I Breizh-Veur (1660–1727), Dilenner Hannover, roue Breizh-Veur (1714–1727);
* Jorj I Waldeck-Pyrmont (1747–1813).
* Jorj I Saksen-Meiningen (1761–1803);
* Jorj I Gwilherm Schaumburg-Lippe (1784–1860);
* Jorj I Saksen-Altenburg (1796–1853);

## 
* George Tupou I (war-dro 1797–1893), roue Tonga
* Jorj I Breizh-Veur, 1816 - 1860
* Jorj I Saks (1845–1904)
* Jorj I Gres (1845–1913)

## Pennadoù kar
*Jorj
*Jorj II
*Georg
*George
Black Panther Party

Ar **Black Panther Party** (Strollad ar Banterenn Zu), pe **BPP**, a veze graet anezhañ *Black Panther Party for Self-Defense* e penn kentañ, hag anavezet evel ar **Black Panthers**, a oa ur strollad politikel dispac'hel afroamerikan eus SUA, krouet en Oakland, e Kalifornia, e miz Here 1966 gant Huey P. Newton, Bobby Seale ha David Hilliard. Awenet e oant gant menozioù Malcolm X met tostoc'h e oant d'an tu-kleiz pellañ hag ar varksouriezh, ha ne oa ket dedennet ar strollad gant ar relijion.

En e varr edo ar Black Panther Party e 1970, 68 burev en devoa e kêr, ha milieroù a izili. Goustadik e oa kroget da vont da get memestra en dek bloavezh da-heul. Da gentañ e oa bet kroget pennoù bras ar strollad da vezañ louzet gant ar mediaioù brasniver, goude-se e oa aet da get, koulz lavarout, harp an dud. A-benn ar fin e oa en em gavet e unan ar strollad hep harp. Savet e oa bet cheu e-touez pennoù ar strollad, awenet dreist-holl gant an oberiadur polis COINTELPRO, aozet gant an FBI. Spurjet e oa bet izili ha lod all e oa bet dic'hoanaget. Da get ez eas ar strollad abalamour d'an disemglevioù diabarzh ha d'al labour graet gant ar FBI evit e zistrujañ o plantañ reuz ennañ a-drugarez da ditourerien ha poliserien e-touesk ar Black Panthers.

## New Black Panther Party
Krouet eo bet e 1989 ur Black Panther Party nevez (New Black Panther Party), diwar Nation of Islam, dekvloaziadoù war-lerc'h e oa aet ar strollad kentañ da get. Neoazh e voe lavaret gant Black Panthers kozh n'en deus ar strollad-se netra da welout gant Black Panther Party orin.
Oberiant e seblant bezañ ar strollad nevez en Europa. Stellio Capo Chichi, graet anezhañ Kemi Seba, eo da skouer e « vinistr galleger » e Frañs.
Galina

**Galina** (pe Гали́на e ruseg) zo un anv-bihan rusek.

## Yezhoù all
*Halina, e poloneg ha tchekeg

## Tud
### Galina

*Galina Iwanowna Ustwolskaja (1919–2006), sonaozourez rus
*Galina Jewgenjewna Nikolajewa (1911–1963), skrivagnerez rus
*Galina Wiktorowna Krutikowa (* 1960), anavezet ivez evel Gal Rasché, pianoourez rus-aostrian
*Galina Sergejewna Ulanowa (~1909–1998), korollerez rus
*Galina Pawlowna Wischnewskaja (* 1926), kanerez soprano rus

## Lec'hanvadurezh
*Galina (Aostria) , ur stêr en Aostria.

## Pennadoù kar
*Alina
*Halina
Rannvro Prešov

**Rannvro Prešov** (slovakeg : Prešovský kraj) a zo unan eus eizh rannvro velestradurel Slovakia, lec'hiet e biz ar vro. 8 974,5 km² eo gorread ar rannvro ha d'an 31 a viz Kerzu 2008 e oa 807 011 annezad enni (stankter : 90 annezad/km²). Prešov eo ar gêr-benn.

## Distrigoù

Ranet eo Rannvro Prešov e trizek distrig :
* Distrig Prešov 
* Distrige Sabinov 
* Distrig Bardejov 
* Distrig Svidník 
* Distrig Vranov nad Topľou 
* Distrig Levoča 
* Distrig Kežmarok 
* Distrig Stará Ľubovňa 
* Distrig Poprad 
* Distrig Medzilaborce 
* Distrig Humenné 
* Distrig Snina 
* Distrig Stropkov

### Kêrioù

## Liamm diavaez
* Lec'hienn ofisiel
Rannvro Banská Bystrica

**Rannvro Banská Bystrica** (slovakeg : Banskobystrický kraj) a zo unan eus eizh rannvro velestradurel Slovakia. Banská Bystrica eo ar gêr-benn. Er rannvro ez eus 513 kumun, 24 anezho a zo kêrioù, ma kaver 56% eus annezidi ar rannvro. 9 454,8 km² eo gorread ar rannnvro. D'an 31 a viz Kerzu 2008 e oa 653 697 annezad enni (stankter : 69 annezad/km²).

## Distrigoù
Rannet eo Rannvro Banská Bystrica e 13 distrig :
* Banská Bystrica
* Banská Štiavnica
* Brezno
* Detva
* Krupina
* Lučenec
* Poltár
* Revúca
* Rimavská Sobota
* Veľký Krtíš
* Zvolen
* Žarnovica
* Žiar nad Hronom

### Kêrioù

## Liamm diavaez
* Lec'hienn ofisiel
Rannvro Bratislava

**Rannvro Bratislava** (slovakeg : Bratislavský kraj) a zo unan eus eizh rannvro velestradurel Slovakia. Bratislava eo ar gêr-benn. 2052,6 km² eo gorread ar rannvro : hini vihanañ Slovakia eo. E kornôg ar vro emañ. 73 kumun a zo enni, 7 anezho a zo kêrioù. D'an 31 a viz Kerzu 2008 e oa 616 578 annezad enni (stankter : 300 annezad/km²). 

## Distrigoù
Rannet eo Rannvro Bratislava en eizh distrig:
* Bratislava I 
* Bratislava II 
* Bratislava III 
* Bratislava IV 
* Bratislava V 
* Distrig Malacky 
* Distrig Pezinok 
* Distrig Senec

### Kêrioù

## Liamm diavaez
* Lec'hienn ofisiel
Aozadur tiriad Island

## Rannvroioù
Gwelout : Rannvroioù Island

Rannet eo Island en 8 rannvro, a dalvez dreist-holl da sevel stadegoù. 

## Kontelezhioù
Gwelout : Kontelezhioù Island

Rannet eo Island e 23 c'hontelezh, diazezet war an istor. Hiziv an deiz ez eo rannet e 26 rannvro velestradurel ma reer war-dro ar polis (nemet e Reykjavík), an dastum tailhoù hag all.

## Kumunioù
Gwelout : Kumunioù Island

Rannet eo Island e 79 kumun, ma reer war-dro ar skolioù, an treuzdougen hag all. 

## Pastelloù-bro Island
Gwelout : Pastelloù-bro Island

Abaoe 2003 ez eo rannet Island 6 pastell-vro.

## Landsfjórðungur
Gwelout : Landsfjórðungur

Ez-istorel e vez rannet Island e 4 landsfjórðungur.
Halina Szymańska

**Halina Szymańska** zo anv meur a vaouez polonat:

* Halina Szymańska (spierez), spierez polonat en Eil Brezel-bed
* Halina Szymańska (Varsovia) (1919–2006), adsaverez kumuniezh yuzev Varsovia

## Pennad kar
*Halina
Halina

**Halina** zo un anv-bihan polonek ha slavek.

## Tud

*Halina Bendkowski, kelaouennerez ha politikourez alaman
*Halina Bertram, pianoourez tchek
*Halyna Lohinova Jovovyč (Галина Логінова Йовович, en ukraineg) (1950-) , aktourez ukrainat, mamm d'an aktourez Milica Nataša Jovovič, anavezet evel Milla Jovovich.
*Halina Konopacka, atletourez polonat
*Halina Pawlowská, skrivagnerez tchekek
*Halina Reijn, aktourez izelvroat
*Halina Szymańska, anv meur a vaouez
*Halina Wawzyniak, politikourez alaman

## Pennadoù kar
* Alina
* Galina
Peronouriezh

Ar **beronouriezh** (spagnoleg : *Peronismo*), graet anezhañ **justisouriezh** ivez (spagnoleg : *justicialismo*), zo un emsav politikel Arc'hantinat diazezet war mennozhioù Juan Domingo Perón ha re e eil gwreg Eva Perón. Pal pennañ strollad ar re Berón, ar *[[Partido Justicialista]]* (Strollad Justisour), a oa, adalek ar bloavezhioù 1940, sevel ar « justis sokial » en Arc'hantina.

Berzet eo bet ar strollad etre taol-Stad 1955 ha 1972. Neoazh e oa levezonus ar justisouriezh er gevredigezh a-bezh (e sindikadoù zo, hag all). Tremen a ra alies ar beronouriezh da emsav « poblelour ». Evit gwir c'h eo diaes-kenañ e dermenañ. Kavet e veze ennañ tud eus an tu kleiz pellañ (*[[montoneros]]*) kenkoulz ha tud eus an tu dehou pellañ (Jose Lopez Rega).

Koulskoude e c'heller merzout un nebeud mennozhioù a dolp an holl beronourien :
* kaout ur gouarnamant-kreiz kreñv ha mestronius a-walc'h ;
* dieubiñ ar vro diouzh levezonoù estren ;
* dibab un « trede hent » etre ar sokialouriezh hag ar gevalaouriezh ;
* kevreañ ar vroadelouriezh hag an demokratelezh sokial.
Alina

**Alina** zo un anv-bihan italianek, polonek, roumanek ha rusek.

## Orin
Meur a orin disheñvel zo bet kavet d'an anv :
* eus an anv gallek Adeline, pe Adelina, deuet eus Adela ;
* eus an anvioù-bihan italianek Rosalina, Pasqualina hag Annalina ;
* adstumm eus Helena, e tchekeg ha svedeg.

## Yezhoù all
* arabeg: الينا
* galleg: Aline.
* japaneg: アリーナ
* roumaneg: Alina, Alinushka
* ruseg: Алина (Alina)

## Tud

* *Alina B.*, pe Alina Bock, kanerez el laz beFour
* Alina Weidlich, fleüterez

* Alina Reyes, skrivagnerez

* Alina Deidda, kanerez italian, anavezet evel ** Alina** hepmui, ganet e 1990

* Alina Fernández, merc'h da Fidel Castro, bet dougerez-dilhad e Pariz

* *Alina*, lesanv-brezel ar stourmerez polonat enepnazi Wanda Krahelska-Filipowicz
* Alina Gut, politikerez
* Alina Janowska, aktourez
* Alina Perth-Grabowska (1935-2006), kelaouennerez
* Alina Pienkowska (1952-2002), politikourez

* Alina Cojocaru, korollerez
* Alina Eremia, kanerez

* Alina Ibragimova, biolinerez
* Alina Kabáyeva, jiminasourez ha politikerez ; kaoz a oa bet e timezje da Vladimir Poutin, ha serret eo bet ar gelaouenn he devoa kredet ober anv ag an eured

* Alina Grosu, kanerez

## Oberennoù
### C'hoarigan
* *Alina, Regina di Golconda*, c'hoarigan italianek gant Gaetano Donizetti, sonaozour italian (1797 - 1848), ma' z eus anv eus Alina, ur rouanez en Indez, c'hoariet da gentañ e Genova e 1828. 

### Romant
**Alina*, romant saoznek gant Jason Johnson e 2006. 

## Lec'hanvadurezh

* Santa Alina Ranch Lake , lenn er North Zulch Quadrangle, Madison Country, Texas.

## Pennadoù kar
* Halina
* Galina
Montoneros

Ar **montoneros** a oa un aozadur politikel ha damsoudardel peronour en Arc'hantina hag a voe oberiant etre 1970 ha 1979. Fellout a rae d'ar montoneros e tistroje ar jeneral Juan Domingo Perón evit sevel ur sistem politikel graet « Sokialouriezh Vroadel » anezhañ.

Ar strollad a vode peronourien yaouank eus tu-kleiz-pellañ ar justisouriezh. E penn kentañ an emsav e savas a-du Perón ha pennoù bras ar justisouriezh ganto. Koulskoude e trenkaas ar jeu etre ar beronourien a-gleiz ha peronourien a-zehou goude lazhadeg Ezeira e-lec'h ma tennas ar re-se war ar vontoneros hag ar yaouankiz peronour, e 1973. E 1974 e kondaonas Perón ar vontoneros e-kerz ur brezegenn e miz Mae 1974.

Mont a reas ar vontoneros a-zindan guzh, oc'h ober gwalldaolioù ha skrapadegoù. Diskaret e voe ar strollad e-pad gouarnamant Isabel Perón ha dreist-holl e-kerz an diktatouriezh soudardel (1976-1983).
Krzysztofa

**Krzysztofa** zo un anv-bihan polonek roet d'ar merc'hed.

## Orin
*Savet eo diwar Krzysztof, a zo Kristof e brezhoneg.
Juan Perón

**Juan Domingo Perón** (Lobos, 8 a viz Here 1895 – 1añ a viz Gouere 1974, Olivos) a oa ur soudard (jeneral), politikour ha den-a-Stad Arc'hantina, bet prezidant ar vro-mañ eus ar 4 a viz Mezheven 1946 d'ar 21 a viz Gwengolo 1955 (taol-Stad kilstourmer an "Dispac'h-dieubiñ"), hag eus an 12 a viz Here 1973 betek e varv d'ar 1añ a viz Gouere 1974. Dont a reas e drede gwreg Isabel Martinez de Perón war-e-lerc'h. 

Unan eus politikourien bouezusañ Arc'hantina a oa bet Perón abalamour d'e levezon war ul lod vras eus ar bobl. E penn an emsav justisour e oa gant e eil gwreg Eva Perón (a veze graet *Evita* anezhi gant tud Arc'hantina).
Agnieszka

**Agnieszka** zo un anv-bihan polonek roet d'ar merc'hed ha brudet kenañ e Pologn.

## Orin
Dont a ra eus ar ger gresianek Ἁγνὴ *hagnē*, a dalvez kement ha "glan", "santel". 
Tostaet eo bet ouzh ar ger latin *agnus*, oan, unan eus anvioù Jezuz er skridoù kristen. 

Deuet eo an anv-bihan da vout *Hagnes* e gresianeg, *Hagnos* evit ar baotred.

## Yezhoù all
* Alamaneg : Agnes
* Galleg : Agnès
* Italianeg : Agnese
* Portugaleg : Inês
* Spagnoleg : Inés

## Tud


Agnieszka Brustman 1984 Saloniki.jpg|Agnieszka Brustman, e Saloniki e 1984
Agnieszka Dygant by Foksal.jpg|Agnieszka Dygant
Agnieszka Grochowska by Foksal.jpg|Agnieszka Grochowska
Agnieszka Wagner by Foksal.jpg|Agnieszka Wagner
Agnieszka Warchulska.jpg|Agnieszka Warchulska
Agnieszka Wlodarczyk.jpg|Agnieszka Wlodarczyk
Agnieszka Wosinska.jpg|Agnieszka Wosinska
María Inés

**María Inés** zo anv meur a zen.

* **[[María Inés Calderón]]**, (1611-1646), aktorez spagnolek. 
* **[[María Inés Falconi]]**, (1954-), skrivagnerez arc'hantinat.
* **[[María Inés Guerra]]** (1983-), anavezet evel *María Inés*, aktorez ha kanerez vec'hikan.
* **[[María Inés Horvitz]]** (1960-), avokadez chileat, kuzulierez ar c'h-Consejo de Defensa del Estado de Chile.
* **[[María Inés Teresa Arias]]** (1904-1981), ganet evel *Manuelita de Jesus Arias Espinoza*, leanez vec'hikan.

## Pennadoù kar
* María
* Inés
Agnès

**Agnès** zo un anv-bihan gallek.

## Orin
Dont a ra eus ar ger henc'hresianek Ἁγνὴ (hagnē) , a dalvez kement ha *glan, santel*. Tostaet eo bet ouzh ar ger latin *agnus*, oan, unan eus anvioù Jezuz er skridoù kristen. 

Deuet eo an anv-bihan da vout Hagnes e gresianeg, Hagnos evit ar baotred.

## Yezhoù all
* Agnes en alamaneg, saozneg ha svedeg
* Agnese en italianeg
* Inês e portugaleg
* Inés e spagnoleg 
* Agnieszka e poloneg
**Ине́с*, *Ине́сса* (Inessa) en ruseg.

## Tud
* Agnes Bourgogn, anv meur a briñsez
* Agnes Poatev, anv meur a briñsez
* Agnès de France, anv meur a briñsez

### kantved
* Agnès de Courtenay

### kantved
* Agnès de Bourbon (1237–1288)

### kantved
* Agnès Sorel, serc'h rouaned c'hall

### kantved
* Agnès Desarthe, skrivagnerez c'hallek evit ar yaouankiz
* *Anjezë Gonxhe Bojaxhiu*, anavezet evel Mamm Tereza, leanez albanat (1910-1997), brudet evel madoberourez en India.
* Agnès Jaoui, aktourez c'hall
* Agnès Ruiz, skrivagnerez c'hallek evit ar yaouankiz, e Kebek
* Agnès Varda, filmaozerez velgiat

## Lennegezh c'hallek
**Agnès de Méranie*, trajedienn gant ar skrivagner gall François Ponsard e 1846.

## Anv-lec'h
*Sainte-Agnès

## Pennadoù kar
* Agnes
* Agnetha Fältskog
Inés

**Inés** zo un anv-bihan spagnolek roet d'ar merc'hed. 

## Yezhoù all
*Ines, en alamaneg
*Inês e portugaleg,
*Inès pe Agnès e galleg
*Agnes, en alamaneg
*Agnese, en italianeg
*Agnès, en galleg.

## Tud
*Inés Akitania, anv meur a briñsez.

### Sentezed
**Evit ar sentezed, gwelout ar pennad [[Agnes]].*

### XIVvet-XVIIvet kantved
*Inês de Castro (1320-1355), rouanez Portugal ;
*Inés de Bobadilla (marvet en 1543), gouarnerez Cuba ;
*Inés de Suárez, konkistadorez er XVIvet kantved e Chile
*Juana Inés de la Cruz (1651-1695), leanez ha skrivagnerez vec'hikan.

### XXvet-XXIañ kantved

*Inés Efron (ganet en 1985), aktorez arc'hantinat.
*Inés Rivero, gwiskerez dilhad arc'hantinat
*Inés Sastre (ganet en 1973), aktorez spagnol

## Kanaouenn
**Ay, mama Inés*, kanaouenn gant ar sonaozour kuban Eliseo Grenet, kanet gant kalzik a lazoù kuban.

## Lec'hanvadurezh
*Ines (Soria), kumun e proviñs Soria, e Spagn

## Pennadoù kar
*Santa Inés, lec'hanv spagnolek
*Santa Inês, lec'hanv portugalek
Santa Inés

**Santa Inés** zo un anv spagnolek, a c'hall bezañ anv pe tud, pe lec'hioù, diwar an anv-bihan Inés.

## Tud
* *Santa Inés*, pe Santez Oanez, pe *Agnes* (290-303), merzherez kristen, maeronez ar c'hrennardezed . 
* *Santa Inés de Asís*, pe Agnese d'Assisi, santez italian, c'hoar da santez Chiara d'Assisi.

## Lec'hioù
### 
* **[[Enez Santa Inés]]**, 6vet brasañ enezenn Chile.

### 
* **[[Santa Inés de Barraza]]**, kêr e stad Chihuahua e Mec'hiko

### 
* **[[Santa Inés (Burgos)]]**, kumun e proviñs Burgos, e Spagn.

### 
* **[[Santa Inés (Barinas)|Santa Inés]]**, ur bourk e stad Barinas, e Venezuela, ma krogas Emgann Santa Inés e-pad Brezel ar C'hevre.

## Titl
* **[[Conde de Santa Inés]]**, titl *Don José Joaquín Portuondo y Rizo*

## Notennoù
Agnieszka Babenberg

**Agnes von Babenberg** en alamaneg, **Agnieszka Babenberg** e poloneg (war-dro 1111-1157), anavezet ivez evel **Agnes Aostria**, a oa ur briñsez alaman, merc'h da Leopold III Aostria, markgrav Aostria eus 1095 da 1136, ha d'e eil pried Agnes Alamagn, merc'h da Herri IV an Impalaeriezh Santel.

## Dimeziñ ha bugale
En 1125 e voe dimezet da Ladislas II, dug Pologn.
Pevar bugel he doe:
*Boleslas Iañ (1127-1201), 
*Mieszko IV (war-dro 1130-1211), 
*Konrad Iañ Głogów, 
*Rycheza (Ryksa), pried da Alfonso VII León, roue Kastilha 
* Albert (Albrecht) (war-dro 1156-war-dro 1178).

## Pennadoù kar
* Ladislas II
* Babenberg
Kemmadur an anv-gwan

**[[Kemmadurioù]] en [[anv-gwan]]** a c'hoarvez e brezhoneg goude an anv-kadarn e degouezhioù zo.
Daou dra a bouez zo da welout :
#reolenn ar c'hemmadurioù
#ar skoilhoù ouzh ar c'hemmadurioù

## '''Reolenn ar c'hemmadurioù'''
### Kemmadur ebet
Ne c'hoarvez kemmadur ebet goude an anvioù-kadarn
* unan gourel : * ur paotr brav, ur c'hi klañv*.
* lies (war-bouez an anvioù-tud gourel) : * merc'hed bras, kadorioù bihan*.

### Kemmadur dre vlotaat
Kemmadur dre vlotaat a c'hoarvez goude an anvioù-kadarn
*benel unan: * ur plac'h vrav, ur garreg wenn *.
*anvioù-tud gourel lies : * paotred vrav, kelennerien glañv *.

Ne c'hoarvez ket ar c'hemmadur D>Z nemet e doare Leon (anavezet ivez en hanternoz Kerne) hag en un nebeud gerioù : 
**ur vuoc'h zu, ar goan ziwezhañ*. 
E brezhoneg komzet pe skrivet eo ral eta. Ne c'hoarvez ket e brezhoneg komzet Treger na Gwened, nag en darn vrasañ eus Kerne. 
**Ur [[skol divyezhek]]*. 

Se zo kaoz moarvat ne vez ket kelennet en darn vrasañ eus al levrioù-deskiñ . 

## '''Skoilhoù ouzh ar c'hemmadurioù'''
*Ned a ket ar reolenn en-dro ken avat pa vez skoilh: neuze ne gemm ket an anvioù-gwan a grog gant "p, t, k",
*ha skoilh a vez pa echu an anv-kadarn gant "z (dibennoù *ez, iz* hag *ezh* dreist-holl), c'h, t, d (dibenn *ed* dreist-holl)": *mestrez kozh, tud paour, paotred kalonek*.

*Er yezhadurioù e lavarer peurvuiañ ne vez skoilh ebet pa echu an anv-kadarn gant *l, m, n, r, v* pe ur vogalenn: *ur vro gozh.

==Er yezhadurioù==
* Meneget eo ar reolenn dre vras en holl yezhadurioù. 
*Yezhadurioù zo a laka kemmadur D>Z evel reolenn, goude ma ne c'hoarvez ket alies. 
* * La grammaire bretonne pour tous , p 27: *Dans tous les cas précédents, la mutation D>Z est rare, sauf mots courts ... *'ur vrozh zu** ...''. yezhadurioù

==Pennad kar==
* **Kemmadurioù'''.
Suðurland

**Suðurland** zo unan eus eizh rannvro Island. Selfoss eo ar gêr-benn. 24 526 km² eo gorread ar rannvro, hag e 2008 e oa 23 972 annezad enni.

## Kumunioù pennañ
* Hveragerði
* Selfoss
* Vestmannaeyjar

## Kumunioù Suðurland
Etre krommelloù emañ an niver a annezidi
* Árborg (7 928)
* Ásahreppur (182) 	
* Bláskógabyggð (986)
* Flóahreppur (592)	
* Grímsnes- og Grafningshreppur (444)
* Hrunamannahreppur	(794) 
* Hveragerði (2 316) 	
* Mýrdalshreppur (487)	
* Rangárþing eystra (1 762) 	
* Rangárþing ytra (1 610)	
* Skaftárhreppur (466)
* Skeiða- og Gnúpverjahreppur (516)
* Ölfus (2 002) 	
* Vestmannaeyjar (4 090)

## Kontelezhioù Suðurland
Árnessýsla • Rangárvallasýsla • Vestur-Skaftafellssýsla


Olfusarbru 2005.JPG|Ölfusárbrú a-us ar stêr Ölfusá e Selfoss
Dyrhólaey, Suðurland, Islandia, 2014-08-17, DD 149-151 PAN.JPG|Dyrhólaey
Acantilados de Heimaey, Islas Vestman, Suðurland, Islandia, 2014-08-17, DD 078.JPG|Heimaey
Gullfoss, Suðurland, Islandia, 2014-08-16, DD 113.JPG|Gulfoss
Mýrdalsjökull.jpg|Skorneg Mýrdalsjökull
Myrdalsjökull13.JPG|Menez-tan Katla goloet gant Mýrdalsjökull
Blesi, Área geotérmica de Geysir, Suðurland, Islandia, 2014-08-16, DD 111.JPG|Lenn Blesi, e-kichen Geysir
Strokkur, Área geotérmica de Geysir, Suðurland, Islandia, 2014-08-16, DD 087.JPG|Strokkur 
Cañón Nikulasargja, Parque Nacional de Þingvellir, Suðurland, Islandia, 2014-08-16, DD 051.jpg|Þingvellir
Aozadur ar Broioù a Ezporzh Petrol

**Aozadur ar Broioù a Ezporzh Petrol** pe **ABEP** (e saozneg, yezh ofisiel an aozadur: *Organization of the Petroleum Exporting Countries*, **OPEC**) a zo ur c'henemglev etre an daouzek bro hag a ezporzh eoul-maen, en o zouez Aljeria, Angola, Ecuador, Iran, Irak, Koweit, Libia, Nigeria, Katar, Arabia Saoudat, an Emirelezhioù Arab Unanet, ha Venezuela. 

E Vienna emañ penngarter ABEP abaoe 1965, eno e vez aozet emvodoù gant ministred an eoul-maen ar stadoù izili. Aet eo Indonezia e-maez an aozadur e 2008, p'eo deuet da enporzhiañ al lodenn vrasañ eus he eoul-maen, met disklêriet he deus ar vro e teufe en-dro pa vo un ezporzhier rik er bed adarre.

Hervez statudoù ABEP eo e bal pennañ divizout an doareoù da warantiñ interestoù ar c'henemglev, evit an holl hag evit pep hini. Klask a ra stabilaat prizioù an eoul-maen er marc'hadoù etrebroadel, a-benn dilamat monedoneoù noazus ha diret; kemer e kont atav interestoù ar broioù a brodu eoul-maen hag ar redi da warantiñ gounidegezh reoliek dezho; pourchas eoul-maen en un doare efedus hag ingal d'ar broioù a bren anezhañ, ha gounidegezh reizh kevala ar re a bost arc'hant e greanterezh an eoul-mae.

Abeg o deus kavet tud zo e levezon ABEP war ar marc'had, abaoe m'eo erruet efedus evit strishaat ar produadur hag ar prizioù. Chalet e oa bet broioù ar C'hornôg gant emzalc'h izili arab ABEP, pa oa bet implijet ganto "arm an eoul-maen" e-pad brezel Kippour, en ur lakaat e pleustr berzioù war an eoul-maen ha reiñ lusk da enkadenn an eoul-maen e 1973. Daoust ma c'heller displegañ dibab ar mare ha kresk ar prizioù gant ar politikerezh, e oa deuet ar c'hemmoù-se, hervez ABEP, abalamour da gemmoù untu e bed an arc'hant, ha da heul, kresk ar monc'hwezh er bed a-bezh. Gant an displegadur-mañ e tisklêr ABEP ne oa broioù ABEP nemet "reizh" en ur gresk priz an eoul-maen.

Aet eo galloudegezh ABEP da reoliañ priz an eoul-maen war-ziskar abaoe, abalamour m'eo bet diorroet mirlec'hioù eoul-maen en Alaska, Mor an Hanternoz, Kanada, Pleg-mor Mec'hiko, ha Rusia, koulz hag abalamour da vodernizadur ar marc'hadoù. Gant broioù ABEP emañ c'hoazh an div drederenn eus eoul-maen ar bed, hag e miz Ebrel 2009, 33.3% eus produadur eoul-maen ar bed, ar pezh a ro dezho ul levezon vras war ar marc'had hollek. Ar rummad produerien a zeu war-lerc'h, izili Aozadur evit ar c'henober hag an diorren ekonomikel hag ar stadoù bet soviedel a brodue 23.8% ha 14.8% eus produadur eoul-maen ar bed nemetken. E 2003 e voe chalet tud zo e c'hellfe levezon ABEP war priz an eoul-maen bihanaat c'hoazh, dre ma ne c'hellfemp ket produiñ kalz muioc'h.

## Izili
E 2015:
*
*
*
*
*
*
*
*
*
*
*
*

## Liammoù diavaez
* lec'hienn ofisiel an aozadurOPEC 
* Concise Encyclopedia of Economics: OPEC 
* OPEC Timeline gant Nicolas Sarkis, e *[[Le Monde diplomatique]]*, Mae 2006 
* Lec'hienn ofisiel an OPEC Fund for International Development (OFID)
Santa Inês

**Santa Inês** zo un anv portugalek, a c'hall bezañ anv pe tud, pe lec'hioù, diwar an anv-bihan Inês.

## Lec'hioù

### 
* Santa Inês - karter e Barra Mansa.
* Santa Inês - karter e Belo Horizonte.
* Santa Inez - karter e Volta Redonda.
* Santa Inez - karter e Coronel Fabriciano.
* Santa Inês - kumun e Bahia.
* Santa Inês - kumun e Maranhão.
* Santa Inês - kumun e Paraíba.
* Santa Inês - kumun e Paraná.

## Pennadoù kar
* Santa Inés
* Sainte-Agnès
Sainte-Agnès

**Sainte-Agnès** zo un anv-lec'h gallek, diwar an anv-bihan Agnès.

#### 
Anv teir c'humun c'hall:
* Sainte-Agnès, en Alpes-Maritimes ; 
* Sainte-Agnès, en Isère
* Sainte-Agnès, e Jura

#### 

* *Sainte-Agnès*, bet ur gêr distag, ebarzhet e La Malbaie, Kebek.
Rannvroioù Island

En Island e reer **rannvro** (islandeg : *landsvæðun*, *landsvæði* el liester) eus rannoù uhelañ melestradur ar vro. Eizh rannvro a zo en Island, implijet e vezont da sevel stadegoù dreist-holl. 

## Roll ar Rannvroioù

Diwar : ''Statistics Iceland''

## Istor

A-raok bezañ distag diouzh Danmark e 1944 e veze rannet Island e pevar *farthings* : 
* *Vestfirðingafjórðungur* (farthing fjordoù ar c'hornôg)
* *Norðlendingafjórðungur* (farthing an norzh)
* *Austfirðingafjórðungur* (farthing fjordoù ar reter)
* *Sunnlendingafjórðungur* (farthing ar su)

### Liammoù diavaez
*Statistics Iceland
*Regions of Iceland e lec'hienn statoids.com
* Poblañs Rannvroioù Island
Austurland

**Austurland** (pe *Austfirðir*: "fjordoù ar reter") a zo unan eus eizh rannvro Island. Egilsstaðir eo ar gêr-benn. 22 721 km² eo gorread ar rannvro, ha 12 786 annezad a oa enni e 2008 (stankter : 0,6 annezad/km²).

## Kumunioù pennañ
* Austurbyggð 
* Borgarfjörður 
* Breiðdalur 
* Djúpivogur 
* Egilsstaðir 
* Eskifjörður 
* Höfn 
* Neskaupstaður 
* Reyðarfjörður 
* Seyðisfjörður 
* Vopnafjörður

## Kumunioù Austurland
Etre krommelloù emañ an niver a annezidi
* Borgarfjarðarhreppur (142)
* Breiðdalshreppur (197)
* Djúpavogshreppur (456)
* Fjarðabyggð (4 736)
* Fljótsdalshérað (3 707)
* Fljótsdalshreppur (366)
* Hornafjörður (2 110)
* Seyðisfjörður (717)
* Vopnafjarðarhreppur (674)

## Kontelezhioù Austurland
Austur-Skaftafellssýsla • Norður-Múlasýsla • Suður-Múlasýsla


Egilsstadir Iceland.JPG|Egilsstaðir
Reiðarfjöðr03.jpg|Reyðarfjörður
Lagarfljot-01.jpg|Lenn Lagarfljót
Vatnajökull.jpeg|Vatnajökull, skorneg vrasañ Europa
Agnese

**Agnese** zo un anv-bihan italianek.

## Yezhoù all
*Agnes, en alamaneg ha svedeg.
*Inés e spagnoleg.
*Inès a-wechoù e galleg
*Inês en portugaleg

## Tud
* Agnese Visconti (1363 – 1391), itron Mantova, dibennet war urzh he fried war-zigarez e vije bet avoultrez
* Agnese del Maino (1401-1465), serc'h da zug Milano 
* Agnese di Montefeltro (1470-1523), priñsez, mamm d'ar varzhez Vittoria Colonna. 
* Agnese Nano, aktorez
Vesturland

**Vesturland** zo unan eus eizh rannvro Island. Borgarnes eo ar gêr-benn. 9 554 km² eo gorread ar rannvro, e 2008 e oa 15 601 annezad enni.

## Kêrioù pennañ
* Akranes
* Borgarnes
* Hellissandur
* Ólafsvík
* Stykkishólmur

## Kumunioù Vesturland
Etre krommelloù emañ an niver a annezidi.
* Akranes (6 630)	
* Borgarbyggð (3 747)
* Dalabyggð (712)	
* Eyja- og Miklaholtshreppur (132)
* Grundarfjörður (921)
* Helgafellssveit (59)
* Hvalfjarðarsveit (641)
* Skorradalshreppur (53)	
* Snæfellsbær (1 717)	
* Stykkishólmur (1 108)

## Kontelezhioù Vesturland
Borgarfjarðarsýsla • Dalasýsla • Mýrasýsla • Snæfellsnes- og Hnappadalssýsla


Búlandshöfði, Vesturland, Islandia, 2014-08-14, DD 078.JPG|Búlandshöfði
Islande volcan Eldborg.jpg|Eldborg
Cráter Eldborg, Vesturland, Islandia, 2014-08-14, DD 027.JPG|Eldborg
Grundarfjörður, Vesturland, Islandia, 2014-08-14, DD 103.JPG|Grundarfjörður
Montaña en Hnappadalur, Vesturland, Islandia, 2014-08-14, DD 034-035 PAN.JPG|Hnappadalur
Paisaje en Borgarbyggð, Vesturland, Islandia, 2014-08-15, DD 081.JPG|Borgarbyggð
Paisajes de Ólafsvík, Vesturland, Islandia, 2014-08-14, DD 068.JPG|Ólafsvík
Región de Búðahraun, Vesturland, Islandia, 2014-08-14, DD 043.JPG|Búðahraun
Snæfellsjökull .jpg|Snæfellsjökull
Snæfellsjökull-kfk-1.jpg|Snæfellsjökull
Río en Borgarhreppur, Vesturland, Islandia, 2014-08-15, DD 100.JPG|Borgarhreppur
Kirkjufell, Vesturland, Islandia, 2014-08-14, DD 094.JPG|Kirkjufell
Höfuðborgarsvæði

**Höfuðborgarsvæðið** (rannvro ar gêr-benn en islandeg) a zo unan eus eizh Rannvro Island. 1 042 km² eo gorread ar rannvro ha Reykjavík eo ar gêr-benn. E 2010 e oa 200 907 annezad enni : rannvro bobletañ Island eo, ma kaver ouzhpenn an hanter eus poblañs ar vro.

## Kumunioù renket dre an niver a annezidi
* Reykjavík: 118 326
* Kópavogur: 30 357
* Hafnarfjörður: 25 913
* Garðabær: 10 643
* Mosfellsbær: 8 553
* Seltjarnarnes: 4 395
* Álftanes: 2 523
* Kjósarhreppur: 197
* **En holl**:  *(poblañs e 2010)*
;Kumunioù renket dre o lec'hiadur
* Kornôg Reykjavík: Seltjarnarnes
* Biz Reykjavík: Mosfellsbær ha Kjósarhreppur
* Su Reykjavík: Kópavogur, Garðabær, Hafnarfjörður hag Álftanes


Reykjavík séð úr Hallgrímskirkju 6.JPG|Reykjavík
LighthouseSeltjarnarnes.JPG|Seltjarnarnes
Across_faxafloi_2.jpg|Reykjavík ha Faxaflói
Inês

**Inês** (a-wechoù *Ynês*) zo un anv-bihan portugalek, roet d'ar merc'hed. 

## Yezhoù
*Inés e spagnoleg.
*Inès a-wechoù e galleg
*Agnes, en alamaneg
*Agnese en italianeg
*Agnès en galleg

### Tud
*Inês da Aquitânia
*Inês Botelho, skrivagnerez portugalek
*Inês de Castro, serc'h ar roue Pedro Iañ Portugal
*Inês Joaquina da Costa

*Inês Galvão 
*Inês Henriques 
*Inês Jindrich

*Inês Laranjeira 
*Inês Lourenço, barzhez
*Inês Martins Cardoso 
*Inês Pandeló 
*Inês Pedrosa 
*Inês Peixoto 
*Inês Pires 
*Inês Santos 
*Inês Serra Lopes 
*Inês Thomas Almeida
*Inês Caetano de Oliveira

**Inès Armand*, pried-kleiz da Vladimir Oulianov Lenin.

## Lennegezh
*Inês de Portugal, romant istorel portugalek gant João Aguiar e 1997, diwar-benn Inês de Castro.

## Lec'hanvadurezh
*Santa Inês, anv portugalek meur a lec'h
*Dona Inês, kumun e Brazil
Kontelezhioù Island

Hervez an hengoun ez eo rannet Island e 23 **c'hontelezh** (*sýslur*) ha 24 c'hêr dizalc'h (*kaupstaðir*). Ar rannoù-se ne dalvezont ket mui hiziv an deiz a-fet merañ ar vro, ha rannet eo Island e 26 sýslumenn hag a zo uheloc'h evit ar polis lec'hel. Kargoù melestradurel all a zo fiziet enno, evel aozañ an euredoù e diavaez an iliz. Ar c'hêrioù dizalc'h a zo damheñvel ouzh ar c'humunioù abaoe ma' z eus bet lakaet lezennoù nevez da dalvezout. 

## An 23 c'hontelezh

## Ar 24 c'hêr dizalc'h

*Álftanes
*Akranes
*Akureyri
*Bolungarvík
*Dalvík
*Eskifjörður
*Garðabær
*Grindavík
*Hafnarfjörður
*Húsavík
*Ísafjörður
*Keflavík
*Kópavogur
*Neskaupstaður
*Njarðvík
*Ólafsfjörður
*Ólafsvík
*Reykjavík
*Sauðárkrókur
*Selfoss
*Seltjarnarnes
*Seyðisfjörður
*Siglufjörður
*Vestmannaeyjar
Inês Caetano de Oliveira

**Inês Caetano de Oliveira**, anavezet ivez evel **Marinês** (São Vicente Férrer (Pernambuco) , 16 a viz Du de 1935 — Recife, 14 a viz Mae 2007, a oa ur ganerez forró, baião , xaxado, ha doareoù-seniñ ha dañsal all eus Brazil.

## Buhez ha micher
He zad a sone seresta. Kregiñ a reas Inês el laz *Patrulha de Choque do Rei do Baião*, a sone e deroù abadennoù Luiz Gonzaga. Ganti e sone he fried, Abdias, hag ar zabumbeiro.

He fladenn gentañ a reas en 1956, gant al laz *Marinês e sua Gente*.

Tapet e voe Marinês gant un AVC d'ar 5 a viz Mae 2007, e Caruarú, kaset e voe d'an ospital da Recife hag eno e varvas .

## He fladennoù
Kentañ kanaouenn sonenrollet ganti a voe graet e 1956, gant Luiz Gonzaga, anvet *Mané e Zabé*.

* *Vamos xaxar ([[1957]])
* *Aquarela nordestina (1959)
* *Marinês e Sua Gente ([[1960]])
* *O Nordeste e seu ritmo* ([[1961]]) RCA LP
* *Outra Vez, Marinês(1962) RCA Victor 78
* *Coisas do Norte* (1963) RCA LP
* *Siu, siu, siu* (1964) RCA LP
* *Maria Coisa* (1965) RCA LP
* *Meu benzim* (1966) RCA LP
* *Marinês* (1967) RCA LP
* *Mandacaru* (1968) RCA LP
* *Vamos rodar roda* (1969) RCA LP
* *Sonhando com meu bem* (1970) RCA LP
* *Na peneira do amor* (1971) RCA LP
* *Canção da fé* (1972) RCA LP
* *Só pra machucar* (1973) RCA LP
* *A dama do Nordeste* (1974) RCA LP
* *A volta da cangaceira* (1975) CBS LP
* *Nordeste valente* (1976) Entré LP
**Cantando pra valer* (1978) Copacabana LP
* *Atendendo ao meu povo* (1979) CBS LP
* *Bate coração* (1980) CBS LP
* *Estaca nova* (1981) CBS LP
* *Desabafo* (1982) CBS LP
* *Só o amor ilumina* (1983) PolyGram LP
* *Tô chegando* (1986) RCA LP
* *Balaio de paixão* (1987) RCA Victor LP
* *Feito com amor* (1988) Continental LP
* *Marinês, cidadã do mundo* (1995) BMG CD
* *Marinês e sua Gente. Raízes do Nordeste* (1998) Copacabana/EMI
* *Marinês e sua Gente-50 anos de forró* (1999) BMG CD
* *Marinês* (2000) BMG CD
* *Cantando com o coração* (2003) Independente CD
* *Marinês canta a Paraíba* (2006) Independente CD

## Liammoù diavaez
* Biografia, CliqueMusic
* Biografia, Dicionário Cravo Albin
* O Globo: "Rainha do forró, Marinês morre em Recife"
* Diário do Nordeste: "Morre Marinês, rainha do forró

## Notennoù